Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvény
Paragraph Index: 613

Az egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvény (Eüak.) is hangsúlyozza, hogy személyes adatot csak törvényes cél eléréséhez szükséges esetekben és mértékben lehet kezelni. Fõszabály az, hogy az egészségi állapotra vonatkozó adatokat az érintetten kívül elsõsorban az ellátásban részt vevõk ismerhetik meg, ez alól – a különféle hatóságok jogosítványaira való hivatkozást leszámítva – a törvény néhány kivételt enged: ilyen az egészségügyi szakemberek képzése, a statisztikai célú továbbítás, valamint a tudományos kutatás céljából történõ adatkezelés. A biztos válaszában leírta, hogy a hatáskörét megállapító szabályok alapján nem engedélyezheti „a témakörhöz tartozó gyerekek címének kiadását”. Véleménye szerint a hivatkozott jogszabályi rendelkezések nem akadályozzák a tervezett kutatást. (61/K/2002) A Magyarországi Csontvelõ Donorbank fejlesztésével kapcsolatban konzultációs megkeresést kapott az adatvédelmi biztos, különös tekintettel az etnikai kisebbséghez tartozásra vonatkozó adatok kezelhetõségére. A kutatók szerint az azonos népcsoporthoz, etnikumhoz tartozók körében könnyebben lehet megfelelõ, azonos tulajdonságokkal rendelkezõ donort találni. A biztos válaszában kifejtette, amennyiben a kutató úgy ítéli meg, hogy egy adott etnikumhoz, népcsoporthoz való tartozásnak a kutatás szempontjából jelentõsége van és egy-egy népcsoport tagjainak bizonyos egészségügyi adatai (a vérkép valamely eleme,) egyértelmûen vagy nagy valószínûséggel utalnak etnikai hovatartozásukra, az ilyen adatot csak az érintettek egyértelmû, kifejezett, írásbeli hozzájárulásával lehet kezelni. Adatvédelmi szempontból azt tartotta a biztos szerencsés megoldásnak, ha az etnikai hovatartozásra nem egyértelmû – a laikusok számára is világos – utalás szerepel (például „cigány”,), hanem olyan belsõ használatú kód, betû-számsor, vagy kombináció, amelynek tartalmát csak a kutatók ismerhetik meg. Fontos, hogy a nyilvántartás ne legyen alkalmas etnikai alapú lista készítésére. A donorbankban való szereplést lehetõvé tevõ, az etnikai hovatartozásra is vonatkozó nyilatkozattal kapcsolatban lényeges követelmény, hogy abban pontosan meg kell határozni az adatok körét, az adatkezelés idõtartamát, a felhasználás célját (az esetleges késõbbi kutatást, kapcsolatfelvételt), azt a további adatkezelõt (adatfeldolgozót), akinek továbbítják a személyes adatait. A hivatkozott jogszabályi elõírások betartásán túl, a kezelendõ etnikai adatok érzékeny voltára tekintettel az érintettek jogainak megóvása érdekében a biztos az adatbiztonságra vonatkozó követelmények fokozott betartására hívta fel a figyelmet. (894/K/2002) A betegdokumentáció megismerésével kapcsolatos beadványok száma az utóbbi idõben csökkenést mutat, feltételezhetõen az Eüak. egyre szélesebb körû ismerete miatt. Az egészségügyi és a hozzájuk kapcsolódó személyes adatok kezelésérõl és védelmérõl szóló törvényben nincs kifejezett rendelkezés arra vonatkozóan, hogy a kérelmezõnek a dokumentumokat személyesen kell-e átadni, vagy az iratok postai úton is megküldhetõk. Útmutatást az adatvédelmi törvény ad, mely szerint az egészségi állapotra vonatkozó adatok szenzitív voltuk miatt kiemelt védelmet élveznek, így kezelésük során az adatbiztonsági követelmények érvényesülésére is különös figyelmet kell fordítani. Az adatvédelmi biztos egy konzultációs megkeresésre kifejtette, hogy a személyes átadás – mely mind az érintett jogosultságának, mind személyazonosságának igazolására lehetõséget ad – az adatbiztonsági követelményeknek jobban eleget tesz, a postai út ugyanakkor nem nyújt megfelelõ garanciát a visszaélések elkerülésére. Azokban az esetekben, mikor elkerülhetetlen a postai út igénybevétele, a tértivevényes kézbesítés a biztonságosabb mód, hiszen könyvelt küldemény esetében az átvevõnek igazolnia kell személyazonosságát és ezáltal az átvételre jogosultságát. Az adatvédelmi biztos álláspontja az, hogy az egészségügyi dokumentációt személyesen, a szükséges igazolások megtörténte után lehet az adatbiztonság követelményének leginkább megfelelõ módon a kérelmezõ rendelkezésére átadni. (32/A/2002) Elõfordul, hogy a betegdokumentáció megismerésére irányuló másnak adott meghatalmazás elutasításának jogszerûsége az adatvédelmi biztos vizsgálatának tárgya. Egy panaszos azt kifogásolta, hogy megbízója, egy egészségügyi intézmény volt betege erre vonatkozó, teljes bizonyító erejû magánokiratba foglalt meghatalmazása ellenére nem ismerhette meg a gyógykezelésére vonatkozó adatait. A kérelmezõ az egészségügyi szolgáltatótól nem kapott választ az elutasítás okáról. Az Eüak. szerint az a személy kaphat tájékoztatást az érintett betegellátásával összefüggõ adatairól, akit õ az ellátást követõen teljes bizonyító erejû magánokiratban erre felhatalmaz. Ez a szigorú formai elõírás a különleges személyes adatok biztonságát szolgálja azzal, hogy azokhoz csak annak a személynek a hozzáférését teszi lehetõvé, akit az érintett erre egyértelmûen feljogosított. A kérelmezõ köteles az adatkezelõnél igazolni személyazonosságát. Az érintett ilyen nyilatkozatát tartalmazó okirat formai követelményeit a polgári perrendtartásról szóló, többször módosított

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes